ثمینہ پیرزادہ

ثمینہ پیرزادہ (ولادت: 9 اپریل 1955ء) ایک معروف پاکستانی اداکارہ ہیں جن کا شمار پاکستان ٹیلی ویژن کے ابتدائی زمانے میں کام کرنے والے اداکاروں میں ہوتا ہے جو زیادہ تر ٹیلی ویژن ڈراموں میں کام کرتی ہیں۔ ثمینہ پیرزادہ لاہور میں ایک بٹ (کشمیری ) گھرانے میں پیدا ہوئی ، پرورش کراچی ، سندھ پاکستان میں ہوئی ۔ آپ کی ایجوکیشن کیریئر کامرس سے فارغ التحصیل ہونے کے بعد انہوں نے اداکاری اختیار کرنے کا انتخاب کیا۔ ٹیلی ویژن ڈراموں میں اداکاری کے کئی کامیاب برسوں اور ٹیلی ویژن کے اشتہاروں میں معمولی کرداروں کے بعد ثمینہ کو متعدد فلموں میں اداکاری کے کردار میں کاسٹ کیا گیا۔طویل مدت تک انہوں نے مختلف ڈراموں میں مرکزی کردار کی یہ سے اداکاری کی۔

کیرئیر 
ثمینہ پیر زادہ نے اپنے کیریئر کا آغاز 1982 میں کیا اور انہوں نے متعدد فلموں میں اداکاری کی ہے جن میں نزدیکیاں، مکھرا، بازار حسن، شادی میرے شوہر کی اور بلندی شامل ہیں۔  انہوں نے بین الاقوامی ابسن فیسٹیول میں اوسلو میں بھی پرفارم کیا ہے انھوں نے متعدد ٹیلی ویژن ڈراموں میں کام کیا جس میں زندگی گلزار ہے ، درشہوار، ، رہائی اور شہر ذات شامل ہیں    ان کی پہلی ہالی وڈ فلم ، دی ویلی ، 2 مارچ 2018 کو ریلیز ہوئی۔

بحیثیت ڈائریکٹر 
ثمینہ پیرزادہ نے ہدایتکاری کی شروعات فلم انتہا سے کی ، جو ایک تنقیدی طور پر سراہی جانے والی فلم  ہے۔اس فلم میں ازدواجی عصمت دری کے معاشرتی مسئلے پر آواز اٹھائی گئی ہے۔ اس کے بعد انھوں نے کمرشل فلم شرارت کی ہدایتکاری کی۔

ایوارڈز 
ثمینہ پیرزادہ کی ہدایتکاری میں بننے والی پہلی فلم انتہا کو نو قومی ایوارڈ ملے۔ انہیں نومبر 2013 میں برطانیہ کے شہر بریڈ فورڈ میں منعقدہ منگو فلم فیسٹیول میں لائف ٹائم اچیومنٹ ایوارڈ سے بھی نوازا گیا۔ انہوں نے روشن ستارہ اور زندگی گلزار ہے کے لیے 2013 اور 2014 میں لگاتار بہترین معاون اداکارہ کا ہم ایوارڈ جیتا۔

حوالہ جات 

1955ء کی پیدائشیں
اکیسویں صدی کی پاکستانی اداکارائیں
بقید حیات شخصیات
بیسویں صدی کی پاکستانی اداکارائیں
پاکستانی فلم پروڈیوسر
پاکستانی فلم ہدایت کار
پاکستانی فلمی اداکارائیں
پاکستانی مسلم شخصیات
پاکستانی ٹیلی ویژن اداکار
پاکستانی ٹیلی ویژن اداکارائیں
پنجابی شخصیات
پی ٹی وی اعزاز یافتہ
کراچی کی اداکارائیں
کشمیری نژاد پاکستانی شخصیات
لاہور کی اداکارائیں
لاہور کے فلم ہدایت کار
لاہوری شخصیات
نگار اعزاز جیتنے والی شخصیات
ہم ایوارڈز جیتنے والی شخصیات
ویکی ڈیٹا سے مطابقت رکھنے والی مختصر تفصیل